747-2019

|  |  |
| --- | --- |
| **09.06.****nedjelja** | Sastanak sa grupom u zračnoj luci Split u 5,10 sati. Upoznavanje sa voditeljem putovanja, podjela putne dokumentacije i prijava na let za Sankt Peterburg u 7,10 sati sa međuslijetanjem u Zagrebu. Nastavak leta za Sankt Peterburg u 14,20 sati. Dolazak u zračnu luku Pulkovo u 18,00 sati po lokalnom vremenu. Nakon obavljanja carinskih formalnosti ukrcaj u autobus te vožnja do hotela. Prijava i smještaj u sobe. Večera u hotelu. Po želji grupe mogućnost odlaska organiziranim prijevozom na ***spektakl dizanja mostova*** uz glazbu ruskih skladatelja. Noćenje. |
| **10.06.****ponedjeljak** | Doručak. Odlazak u razgled ***Sankt Peterburga*** autobusom i pješice u pratnji lokalnog vodiča na hrvatskom jeziku: *gradska vijećnica u Mariinskoj palači, čuveni hotel Angleterre u kojem se objesio Jesenjin, spomenik Petru I, Admiralitet, palača Menjšikov, zgrada Burze, krstarica Aurora čiji su hici označili početak Oktobarske revolucije, Plavi most – najširi most na svijetu*, *Crkva sv. Spasitelja na prolivenoj krvi*... Posjet ***Katedrali Sv. Isaka*** čija je visoka kupola optočena zlatom i ***Katedrali Sv. Petra i Pavla*** u kojoj se nalaze grobovi Romanovih. Nakon razgleda slobodno vrijeme za osobne programe. Po želji grupe mogućnost posjeta ***Muzeju Faberge*** te razgled kolekcije radova svjetski poznate draguljarske radionice, između ostalog i čuvenih uskršnjih jaja, darovanih posljednjim imperatoricama dinastije Romanov. Večera u restoranu u gradu. Povratak u hotel metroom. Noćenje. |
| **11.06.****utorak** | Doručak. Odlazak metroom u posjet najznamenitijem ruskom muzeju ***Hermitage***, nekadašnjoj carskoj palači u kojoj se nalaze jedne od najvećih i najkvalitetnijih svjetskih zbirki umjetnina s djelima *da Vincija, Rafaela, Rembrandta, Matissa*,.... smještenih u raskošnom ambijentu nekadašnje carske rezidincije *Zimskom dvorcu*. Nakon razgleda slobodno vrijeme za osobne programe do večere u restoranu u gradu. Povratak u hotel metroom. Noćenje. |
| **12.06.****srijeda** | Doručak. Po želji grupe mogućnost organiziranog odlaska autobusom do ***Peterhofa,*** ljetnog dvorca *Petra I Velikog*. Kraljevska palača se naziva ruskim „Versaillesom“ te je uvrštena u UNESCO-v popis Svjetske kulturne baštine. Obilazak dvorca, vrtova te čuvenih kaskada i vodoskoka. Povratak u S.Peterburg te odlazak do *Trga umjetnosti*, najljepšeg trga kojeg okružuju brojni muzeji, kazališta i koncertne dvorane gdje se nalazi i *Palača Mikhailovsky*, neoklasicističko remek djelo Carla Rossija u kojem se danas nalazi *Ruski muzej* s jednom od najbogatijih zbirki ruske umjetnosti. Slobodno vrijeme za osobne programe, posjet muzejima, kupovinu,... Večera u restoranu u gradu. Povratak u hotel metroom. Noćenje. |
| **13.06.****četvrtak** | Doručak. Odjava iz hotela. Polazak autobusom do ***Puškinovog Carskog sela****,* rodnog mjesta velikog ruskog pjesnika A.S. Puškina te posjet *palači Katarine I* i *Jantarnoj sobi* koja dominira palačom i koja slovi kao jedna od najzanimljivijih ostvarenja unutarnje dekoracije svih vremena. Šetnja parkom i slobodno vrijeme za odmor. Transfer autobusom do zračne luke Pulkovo. Prijava na let za Split u 18,50 sati sa međuslijetanjem u Zagrebu. Dolazak u zračnu luku u Splitu u 22,50 sati.  |

**CIJENA ARANŽMANA:**

|  |  |
| --- | --- |
| Uplata kod prijave: 1.700,00 kuna(promjenjiva stavka-ovisna o cijeni avio karte) Mogućnost obročne otplateVISA SPLITSKE BANKE, AMEX & DINERSNadoplata za 1/1 sobu: 1.300,00 kuna  | **6. 890,00 kuna**( kalkulacija na bazi min. 15 putnika ) |

**Program uključuje:** prijevoz zrakoplovom na relaciji Split – Sankt Peterburg - Split sa međuslijetanjem u Zagrebu sa uključenim avio taksama, ručnom prtljagom do 8 kg i predanom prtljagom do 23 kg, smještaj u hotelu 3\* u Sankt Peterburgu na bazi doručka s noćenjem i jedne večere sa uključenom boravišnom pristojbom, tri večere u restoranu, povratne transfere zračna luka –hotel - zračna luka, lokalnog vodiča na hrvatskom jeziku, razglede prema programu, ulaznice za katedrale, ulaznicu za muzej Hermitage sa uključenom povratnom kartom za metro, lokalnim vodičem na hrvatskom jeziku te audio slušalicama, izlet u Carsko selo sa uključenim prijevozom, ulaznicom, lokalnim vodičem na hrvatskom jeziku te audio slušalicama, putno zdrav. osiguranje GENERALI, osiguranje od posljedica nesretnog slučaja, jamčevinu za turistički paket aranžman, zakonom propisan PDV, voditelja putovanja te organizaciju putovanja.

**Program ne uključuje:** spektakl noćnog dizanja mostova sa prijevozom **20 €**, poludnevni izlet u Peterhof **70 €** ( uključen prijevoz autobusom, lokalni vodič i ulaznica), vožnja brodom kanalima u trajanju 1 h sa lokalnim vodičem na hrvatskom jeziku **20 €**, folklorna večer u palači Nikolaevsky **65 €** (uključena ulaznica, folklorna predstva i snack ), ulaznica za Muzej Faberge **7 €** - **obavezna prijava kod rezervacije, minimalan broj putnika 10** - **plaćanje na licu mjesta**

**Obvezna nadoplata za rusku vizu**: 550,00 kuna

**Preporuka**: uplata police rizika od otkaza putovanja: 255,00 plativo isključivo kod uplate rezervacije

**OBAVEZNA PUTOVNICA – valjanost putovnice min. 6 mjeseci od dana izlaska iz Rusije**

**PUTOKAZI SPLIT, Mažuranićevo šetalište 14, tel: 455-038, R.V. 9,00 – 17,00 sati**

**mob: 099/264 24 26, www.putokazi-split.com; e-mail: ratka@putokazi-split.com**

ID COD: HR-AB-21060271971